stanford-oval/wikipedia huggingface dataset:
Carl Clauberg

| Carl Clauberg |
| --- | --- |

Henkilötiedot
Syntynyt: 28. syyskuuta 1898  Wupperhof, Nordrhein-Westfalen, Saksa
Kuollut: 9. elokuuta 1957 (58 vuotta)
Sotilashenkilö
Palvelusmaa(t):   Saksa
Palvelusvuodet:  1933–1945
Joukko-osasto:   Schutzstaffel
Tohtori Carl Clauberg oli SS-lääkäri Auschwitzin keskitysleirillä joulukuusta 1942 tammikuuhun 1945. Carl Clauberg työskenteli Auschwitzin lääketieteellisissä osissa 1942–1945 tohtori, SS-päälääkäri Eduard Wirthsin alaisuudessa.
Akateeminen ura

Clauberg kirjoitti ylioppilaaksi 1916 asuessaan Kielissä perheensä kanssa. Ylioppilaaksitulon jälkeen hän osallistui I maailmansotaan maajoukoissa, jäi brittien sotavangiksi 1917 ja vapautui vuonna 1919.  Palattuaan hän kirjoittautui Kielin yliopistoon. Hän valmistui nopeasti ja väitteli lääketieteen tohtoriksi 1. huhtikuuta 1925. Vuosina 1925–1932 Clauberg toimi Kielin yliopiston naistenklinikan apulaislääkärinä. Vuonna 1932 Clauberg siirtyi Königsbergin yliopistoon, josta hän sai dosentin arvon vuonna 1933.
Clauberg liittyi 1933 kansallissosialistiseen puolueeseen ja samalla SA:n jäseneksi. Königsbergin yliopistosta Clauberg sai vuonna 1937 ylimääräisen professorin viran. Vuosina 1933–1939 Clauberg julkaisi 70 tutkimusartikkelia sekä sukupuolihormoneja käsittelevän kirjan. Koska Clauberg oli vain 154 senttimetrin pituinen, häntä ei olisi hyväksytty SS-joukkoihin.
Clauberg avioitui 1933 Friedel Claubergin kanssa. Avioliitto oli lapseton johtuen vatsakalvontulehdusleikkauksesta, jonka Clauberg itse oli tehnyt tulevalle vaimolleen 1928. Claubergin suhteesta sihteerinsä kanssa syntyi kaksi lasta, tytär vuonna 1940 ja poika 1943. Lasten isä adoptoi molemmat ja vaati vaimoaan kasvattamaan lapset.
Auschwitzin keskitysleirillä

Auschwitzissa Clauberg keskittyi kehittämään naisten massasterilointimenetelmää. Kehittelyssä pääosassa oli kohtuun ruiskulla annosteltava pääasiassa jodipitoinen röntgenvarjoaineliuos, jonka tarkoituksena oli ummettaa munajohtimet pysyvästi. Sterilisaatioruiskekokeet olivat kivuliaita ja nöyryyttäviä.  Minkäänlaista kivun lievitystä ei käytetty eikä koehoidossa käytetyille naisille annettu aikaa toipua kokeilujen aiheuttamista komplikaatioista. Osalta naisista pyydettiin kirjallinen suostumus lääketieteellisiin kokeisiin. Vapaaehtoisuus kokeisiin osallistumiseen oli silti kyseenalaista, sillä kieltäytyminen johti käytännössä naisen siirtoon Birkenaun tuhoamisleirille.
Sodan jälkeen

Clauberg palasi sotavankeudestaan Neuvostoliitosta 1955 Länsi-Saksaan. Hänet pidätettiin 21. marraskuuta 1955, ja hän kuoli tutkintavankeudessa sydänkohtaukseen 9. elokuuta 1957
170 Maria

| 170 Maria |
| --- | --- |
 Maria on ympyröity vihreällä. Taustalla galaksiryhmiä
Löytäminen
Löytäjät:  J. Perrotin
Löytöaika:  10. tammikuuta 1877
Kiertoradan ominaisuudet
Keskietäisyys Auringosta:  2,55 AU
Pienin etäisyys Auringosta:  2,39 AU
Suurin etäisyys Auringosta:  2,71 AU
Eksentrisyys:  0,062
Kiertoaika Auringon ympäri:  1490 päivää 4,08 vuotta
Inklinaatio:  14,39°
Fyysiset ominaisuudet
Läpimitta:  44 km
Pyörähdysaika:  13,12 h
Absoluuttinen kirkkaus:  9,39
Albedo:  0,158
Asteroidiluokka:  S
170 Maria on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. Perrotin vuonna 1877. Pikkuplaneetan nimi tulee Antonio Abetin sisaren mukaan, sillä Abetti laski tämän asteroidin radan. Marian läpimitta on noin 44 kilometriä ja se kuuluu spektriluokkaan S. Maria on Maria-pikkuplaneettaryhmän nimikkokappale.
158 eaa.

| --- | --- |
Vuosisadat: 200-luku eaa. · 100-luku eaa. · Ensimmäinen vuosisata eaa.
Vuosikymmenet: 200-luku eaa. · 190-luku eaa. · 180-luku eaa. · 170-luku eaa. · 160-luku eaa. · 150-luku eaa. · 140-luku eaa. · 130-luku eaa. · 120-luku eaa. · 110-luku eaa. · 100-luku eaa. · 90-luku eaa.
Vuodet: 200 eaa. · 199 eaa. · 198 eaa. · 197 eaa. · 196 eaa. · 195 eaa. · 194 eaa. · 193 eaa. · 192 eaa. · 191 eaa. · 190 eaa. · 189 eaa. · 188 eaa. · 187 eaa. · 186 eaa. · 185 eaa. · 184 eaa. · 183 eaa. · 182 eaa. · 181 eaa. · 180 eaa. · 179 eaa. · 178 eaa. · 177 eaa. · 176 eaa. · 175 eaa. · 174 eaa. · 173 eaa. · 172 eaa. · 171 eaa. · 170 eaa. · 169 eaa. · 168 eaa. · 167 eaa. · 166 eaa. · 165 eaa. · 164 eaa. · 163 eaa. · 162 eaa. · 161 eaa. · 160 eaa. · 159 eaa. · 158 eaa. · 157 eaa. · 156 eaa. · 155 eaa. · 154 eaa. · 153 eaa. · 152 eaa. · 151 eaa. · 150 eaa. · 149 eaa. · 148 eaa. · 147 eaa. · 146 eaa. · 145 eaa. · 144 eaa. · 143 eaa. · 142 eaa. · 141 eaa. · 140 eaa. · 139 eaa. · 138 eaa. · 137 eaa. · 136 eaa. · 135 eaa. · 134 eaa. · 133 eaa. · 132 eaa. · 131 eaa. · 130 eaa. · 129 eaa. · 128 eaa. · 127 eaa. · 126 eaa. · 125 eaa. · 124 eaa. · 123 eaa. · 122 eaa. · 121 eaa. · 120 eaa. · 119 eaa. · 118 eaa. · 117 eaa. · 116 eaa. · 115 eaa. · 114 eaa. · 113 eaa. · 112 eaa. · 111 eaa. · 110 eaa. · 109 eaa. · 108 eaa. · 107 eaa. · 106 eaa. · 105 eaa. · 104 eaa. · 103 eaa. · 102 eaa. · 101 eaa. · 100 eaa. · 99 eaa.
Tapahtumia

Pergamonin kuningas Eumenes II:n kuoleman jälkeen hänen veljensä Attalos II Filadelfos nousee valtaistuimelle, koska  Eumeneen poika Attalos III oli liian nuori hallitsemaan.
Kuolleita

Eumenes II, Pergamonin kuningas
1715 Salli

| 1715 Salli |
| --- | --- |
 1938 GK 

Löytäminen
Löytäjät:  Heikki Alikoski
Löytöaika:  9. huhtikuuta 1938
Kiertoradan ominaisuudet
Keskietäisyys Auringosta:  2,40 AU
Pienin etäisyys Auringosta:  1,82 AU
Suurin etäisyys Auringosta:  2,98 AU
Eksentrisyys:  0,242
Kiertoaika Auringon ympäri:  1356 päivää  3,71 vuotta
Inklinaatio:  11,47°
Fyysiset ominaisuudet
Läpimitta:  23,10 km
Pyörähdysaika:  11,0 h
Absoluuttinen kirkkaus:  12,10
Albedo:  0,048
Asteroidiluokka:  X
1715 Salli on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Heikki Alikoski vuonna 1938. Pikkuplaneetta sai nimensä löytäjänsä vaimon mukaan. Ennen kuin tämä asteroidi sai oikean nimensä, se tunnettiin väliaikaisella tunnuksella 1938 GK. Sallin läpimitta on noin 23 kilometriä ja se on X-tyypin asteroidi. Vuorokauden pituus tämän pikkuplaneetan pinnalla, eli sen pyörähdysaika, on noin 11 tuntia.
Thomas Chittenden

| Thomas Chittenden |
| --- | --- |
 Thomas Chittendenin muotokuva
Vermontin 1. kuvernööri
 5. maaliskuuta 1791 – 25. elokuuta 1797  
Varakuvernööri:  Paul Brigham
Edeltäjä:  –
Seuraaja:  Paul Brigham
Vermontin tasavallan 1. ja 3. kuvernööri
 20. lokakuuta 1790 – 4. maaliskuuta 1791  
Edeltäjä:  Moses Robinson
Seuraaja:  –
 13. maaliskuuta 1778 – 13. lokakuuta 1789  
Edeltäjä:  –
Seuraaja:  Moses Robinson
Henkilötiedot
Syntynyt: 6. tammikuuta 1730 East Guilford, Connecticut, Brittiläinen Amerikka
Kuollut: 25. elokuuta 1797 (67 vuotta) Williston, Vermont, Yhdysvallat
Puoliso:  Elizabeth Meigs Chittenden (vih. 1749; k. 1797)
Lapset:  10 (mukaan lukien Martin Chittenden)
Tiedot
Puolue:  sitoutumaton
 Nimikirjoitus
Thomas Chittenden (engl. [ˈtɒ.məs ˈtʃɪtəndən]; 6. tammikuuta 1730 East Guilford, Connecticut – 25. elokuuta 1797 Williston, Vermont) oli yhdysvaltalainen valtiomies ja maanviljelijä. Chittenden oli tärkeä hahmo Vermontin varhaisessa historiassa. Hän toimi 18 vuoden ajan liki yhtäjaksoisesti Vermontin johtajana: ensin Vermontin itsenäisen tasavallan kuvernöörinä sekä valtionpäämiehenä vuosina 1778–1789 ja uudelleen 1790–1791 sekä myöhemmin Vermontin liityttyä Yhdysvaltoihin osavaltion ensimmäisenä kuvernöörinä 1791–1797.
Elämäkerta > Sukutausta

Chittendenin suvun juuret olivat eteläisessä Englannista. Nimen “Chittenden” uskotaan olevan sekoitus vanhaa englantia ja kymriä. Erään tulkinnan mukaan se olisi yhdistelmä sanoista chy (‘talo’), tane (‘alempi’) ja dun (‘kukkula’) – siis alempi talo kukkulalla. Amerikan mantereelle oli tullut Englannista varhaisen kolonisaation aikana kaksi samannimistä sukua. On hyvinkin todennäköistä, että näillä kahdella suvulla on yhteys toisiinsa, mutta tätä ei ole pystytty varmentamaan. Toinen Chittenden-suvuista oli alun perin kotoisin Kentin kreivikunnan Wappingin alueelta, joka on nykyisin osa Itä-Lontoota. Suku matkusti Atlantin yli ja asettui Plymouthin siirtokunnassa sijaitsevaan Scituateen vuonna 1636.
Thomas Chittenden puolestaan kuului toiseen Englannista lähteneeseen Chittenden-sukuun. Connecticutin Chittenden-suvun kantaisä – Thomasin isoisoisoisä – William Chittenden lähti Atlantin yli toukokuussa 1639. William Chittenden oli kotoisin Kentin kreivikunnan Cranbrookin pitäjästä ja oli ennen Amerikkaan siirtymistä taistellut englantilaisten mukana Alankomaissa kolmikymmenvuotisen sodan aikaan. Hän taittoi seitsemän viikon mittaisen merimatkan muista uskonnollisista toisinajattelijoista koostuvan retkikunnan kanssa ja saapui Connecticutin New Haveniin noin 10. heinäkuuta 1639. William Chittenden osti yhdessä kuuden muun englantilaissiirtolaisen kanssa Wappinger-heimolta maata Guilfordin alueelta sopimuksessa, joka on päivätty 9. lokakuuta 1639.
Elämäkerta > Nuoruus

Thomas Chittenden syntyi Connecticutin brittiläisen siirtokunnan East Guilfordissa 6. tammikuuta 1730. Hänen isänsä Ebenezer Chittenden (1699–1756) oli maanviljelijä. Äiti Mary Johnson (1699–1779) oli puolestaan kuuluisan pastori Samuel Johnsonin nuorempi sisar. Thomas Chittenden vietti nuoruutensa työskentelemällä perheen omalla maatilalla. Thomas Chittenden sai lapsuudessaan vain vähäisen koulutuksen, mutta tämä ei silti toiminut esteenä Thomasin myöhemmälle julkiselle uralle.
18-vuotiaana Thomas Chittenden lähti kotitilaltaan ja liittyi Länsi-Intiaan suuntaavan retkikunnan miehistöön. Retkikunnan huonoksi onneksi Pohjois-Amerikan itärannikkoa hallitseva Iso-Britannia kävi juuri tuohon aikaan sotaa Ranskaa vastaan, ja Chittenden joutui brittiläisen retkikuntansa mukana ranskalaisen sota-aluksen vangeiksi, mutta pääsi siitä huolimatta perille Länsi-Intiaan. Vaikka hänellä ei ollut lainkaan rahaa tai tovereita, hänen onnistui järjestää itselleen pääsy takaisin kotimaahansa.
Epäonnistuneen Länsi-Intian-matkan jälkeen Thomas Chittenden menetti kiinnostuksensa merenkäyntiin, ja palasi isänsä kotitilalle. Hän työskenteli isälleen aina vuoden 1749 lokakuuhun asti, jolloin hän meni naimisiin Elizabeth Meigsin kanssa. Pian naimisiinmenon jälkeen nuori aviopari muutti pohjoiseen Salisburyn pikkukaupunkiin, joka oli asutettu ensimmäistä kertaa vain hieman yli kymmenen vuotta aiemmin, vuoden 1738 tienoilla.
Elämäkerta > Salisburyn vuodet

Salisburyn alueen ympäristö oli 1700-luvun puolivälissä vielä laajalti erämaata. Siirtolaisten pelko Amerikan alkuperäiskansojen vihamielisyydestä oli pitänyt Connecticutin pohjoisosat siihen asti käytännössä asumattomina, mutta väestönkasvu siirtokunnassa pakotti brittiläisiä siirtolaisia muuttamaan uusille alueille. Nämä pohjoiseen muuttaneet siirtolaiset olivat pääosin lukutaidottomia maanviljelijöitä, minkä vuoksi vähäisen koulutuksen saanut Chittenden nähtiin heidän keskuudessaan sopivana julkisiin tehtäviin. Tällä perusteella Chittenden valittiin Salisburyn kaupungin edustajaksi Connecticutin lakiasäätävään siirtokuntakokoukseen peräkkäin vuosina 1765–1769 ja uudelleen vuonna 1772. Salisburyssa hän toimi myös rauhantuomarina sekä paikallisen miliisirykmentin everstinä.
Kun suuri siirtomaasota päättyi vuonna 1763 Ison-Britannian voittoon, Ranska joutui luovuttamaan Pohjois-Amerikassa sijaitsevat siirtomaansa brittien haltuun. Nykyisen Vermontin alue oli ollut tähän asti ranskalaisille kuuluneen Kanadan ja kolmentoista brittiläisen siirtokunnan välistä kiistanalaista aluetta.
Elämäkerta > Williston

Chittenden muutti nykyisen Vermontin alueelle vuonna 1774 ja asettui Willistoniin. Hän toimi delegaattina Vermontin perustuslaillisessa konventissa vuonna 1777, missä hän oli mukana laatimassa Vermontin itsenäisyysjulistusta. Tämän lisäksi hänet nimitettiin turvallisuusneuvoston puheenjohtajaksi.
Elämäkerta > Viimeiset vuodet ja kuolema

| --- | --- |
 Thomas Chittendenin poika Martin nousi isänsä jalanjäljissä Vermontin kuvernööriksi vuonna 1813.
Chittendenin lapset: 
Mabel Chittenden: 
Noah Chittenden: (k. 1834)
Mary Chittenden: 
Hannah Chittenden: 
Betty Chittenden: 
Beulah Chittenden: 
Martin Chittenden: (12.3.1763 – 5.9.1840)
Giles Chittenden: (1768 – maaliskuu 1819)
Truman A. Chittenden: (3.8.1770 – 5.9.1840)
Electa Chittenden: (s. 1774)
Kuvernööri Chittenden toimitti puheen Vermontin lainsäädäntöelimen lokakuisessa istunnossa vuonna 1796. Tämä lienee jääneen hänen viimeiseksi julkiseksi puheekseen, sillä hänen terveydentilansa alkoi heikentyä pian tämän jälkeen. Chittenden pyysi eroa virastaan kuvernöörinä ja menehtyi 25. elokuuta 1797 67-vuotiaana.
»Myrskyistä ja moninaisista vaaroista nousi kestävä valtio, vapauden ja yhtenäisyyden koti.» 
(Thomas Chittendenin hautakiven epitafin teksi. Sanat "vapaus ja yhtenäisyys" (engl. Freedom and Unity) toimivat yhä nykyäänkin Vermontin osavaltion virallisena mottona.)
Perhe ja lapset

Thomas Chittenden sai vaimonsa Elizabeth Meigs Chittendenin kanssa yhteensä kymmenen lasta, kuusi tytärtä ja neljä poikaa.
Henkilökuva

Vaikka Thomas Chittenden ei koskaan saanut kunnollista koulutusta, häntä pidettiin älykkäänä ja arvostettuna omassa yhteisössään. Vähäisen koulutuksensa vuoksi hänen tietonsa olivat ennemmin käytännönläheisiä kuin teoreettisia. Hänen kerrotaan noudattaneen säännöllisiä päivärutiineja, yksinkertaisia tapoja ja vierastaneen yläluokan hienostelua pukeutumisen ja käytöstapojen suhteen.
Thomas Chittenden oli toisesta silmästään sokea, minkä vuoksi hänen vastustajansa käyttivät hänestä nimitystä "yksisilmäinen Tom". On jossain määrin epävarmaa, oliko Chittenden täysin luku- ja kirjoitustaitoinen.
Huomautuksia

Chittendenistä ei ole säilynyt ainuttakaan tunnettua aikalaiskuvaa. Kyseinen muotokuva on tehty osavaltion hallinnon tilauksesta mahdollisesti joskus vuoden 1847 jälkeen.
↑  Chittendenistä ei ole säilynyt ainuttakaan tunnettua aikalaiskuvaa. Kyseinen muotokuva on tehty osavaltion hallinnon tilauksesta mahdollisesti joskus vuoden 1847 jälkeen.
↑  Thomas Chittendenin isä oli Ebenezer Chittenden (1699–1756), tämän isä oli William Chittenden (1666–1738), tämän isä oli Thomas Chittenden (k. 1683), joka oli suvun kantaisän, William Chittendenin vanhin poika.
↑  Kyseiseen aikaan käytössä olleen juliaanisen kalenterin mukaan 29. syyskuuta.
↑  Chittendenin elämäkertakirjoittaja Chipman ilmoittaa kuvernöörin olleen 69-vuotias kuollessaan. Tämä lienee kuitenkin virhe, sillä sama biografia kertoo Thomas Chittendenin syntyneen vuonna 1730.
Cixi

Kiinan leskikeisarinna Cixi.
Cixi (慈禧太后, Wade-Giles: Tzu-hsi; 29. marraskuuta 1835 Peking – 15. marraskuuta 1908 Peking) oli Kiinan leskikeisarinna ja yksi vaikutusvaltaisimmista naisista Kiinan historiassa Qing-dynastian aikana. Hän oli vuosina 1850–1861 hallinneen keisari Xianfengin jalkavaimo, vuosina 1861–1875 hallinneen keisari Tongzhin äiti ja vuosina 1875–1908 hallinneen keisari Guangxun adoptioäiti. Pian miehensä kuoleman jälkeen hän sai todellisen vallan käsiinsä ja hallitsi Kiinaa vanhoillisen hovin klikin tukemana.
Nuoruus

Cixi kasvoi tavallisessa mantšuperheessä, josta Qing-dynastian seitsemäs keisari Xianfeng poimi hänet jalkavaimokseen. Cixi nousi nopeasti jalkavaimoista tärkeimmäksi ja synnytti keisarille pojan, kun taas varsinainen keisarinna Ci’an sai vain tyttäriä. Koska Cixi synnytti kruununperijän, hän sai keisarin kuoleman jälkeen arvonimekseen leskikeisarinna Cixi, vaikka ei ollut koskaan ollut varsinainen keisarinna.
Jälkimaine

Keisarinna Cixi tunnetaan hyvin yltäkylläisyydestään. Hänen jäämistössään oli esimerkiksi 3000 laatikkoa "arkikoruja". Yhdellä aterialla hänellä saattoi olla 150 ruokalajia.
Cixin merkitystä on arvioitu eri tavoin. Jo hänen omana aikanaan länsimaiset hallitukset pitivät häntä Venäjän Katariina Suuren, Englannin Elisabet I:n sekä Egyptin Hatšepsutin ja Kleopatran ohella historian merkittävimpiin kuuluvana nais­hallitsijana. Myöhemmin häntä on kuitenkin usein arvosteltu ankarasti: häntä on pidetty julmana tyrannina, hallitsijaksi täysin epä­pätevänä tai jopa molempina. Erityisesti häntä on syytetty siitä, että hänen vallan­kaappauksensa vuonna 1898 keskeytti keisari Guangxun aloittamat sadan päivän uudistukset.
Uudempien historioitsijoiden, esimerkiksi Jung Changin, mukaan Cixiin kohdistunut arvostelu on kuitenkin ollut ­epä­oikeuden­mukaista. Hänen aikanaan Kiina oli suurissa vaikeuksissa, mutta kaikesta huolimatta, Jung Changin mukaan pitkälti juuri Cixin ansioista, maassa pystyttiin toteuttamaan monia tärkeitä uudistuksia turvautumatta väkivaltaan. Maahan rakennettiin ensimmäiset rautatiet, saatiin käyttöön sähkö, lennätin ja puhelin. Kiinassa korvattiin myös vuosi­tuhansia vanha ­koulutus­järjestelmä länsi­maisten esikuvien mukaisilla kouluilla ja yliopistoilla ja otettiin käyttöön nyky­aikaiset tavat harjoittaa kansain­välistä kauppaa ja diplomatiaa. Kiinassa toteutettiin myös lehdistön vapaus, joka hänen valta­kautensa lopulla oli laajempi kuin se on maassa ollut koskaan aikaisemmin tai myöhemminkään. Cixi päätti myös tehdä lopun vanhasta tavasta sitoa tyttöjen jalat, joskin tämän tuskallisen tavan lopettaminen kesti aikansa. Cixin valtakauden lopulla suunniteltiin myös perustus­lailliseen monarkiaan siirtymistä ja yleisen ään­i­oikeuden käyttöön­ottoa, joskaan suunnitelmia ei ehditty toteuttaa ennen vuoden 1911 Xinhai-vallankumousta, jossa Kiinasta tuli tasavalta.
Aiheesta muualla

Kuvia tai muita tiedostoja aiheesta Cixi Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Ranska  BnF data  Katalonia  Saksa  Israel  Yhdysvallat  Ruotsi  Japani  Tšekki  Australia  Korea  Alankomaat  Puola 
Taiteenala:  KulturNav 2 
Henkilöt:  DDB  Trove 
Muut:  NARA  SNAC  IdRef
HMS Clyde (P257)

| HMS Clyde |
| --- | --- |


Aluksen vaiheet
Rakentaja:  VT Group (nyk. BAE Systems)
Kölinlasku:  marraskuu 2005
Laskettu vesille:  14. kesäkuuta 2006
Palveluskäyttöön:  31. tammikuuta 2007
Poistui palveluskäytöstä:  20. joulukuuta 2019
Loppuvaihe:  Bahrainille 2020 Al-Zubara
Tekniset tiedot
Uppouma:  1 850 t (kuormattu)
Pituus:  81,5 m
Leveys:  13,6 m
Syväys:  4,2 m
Koneteho:  11 000 shp
Propulsio:  2 × MAN 12RK 270 -dieselmoottoria
Nopeus:  20 solmua
Miehistöä:  40
Aseistus
Aseistus:  1 x 30 mm MSI DS 30B
HMS Clyde (viirinumero P257) oli Britannian kuninkaallisen laivaston River-luokan ulkovartiolaiva (engl. Offshore Patrol Vessel, OPV).
Valmistus

Alus tilattiin VT Groupilta, missä köli laskettiin marraskuussa 2005. Alus laskettiin vesille 14. kesäkuuta 2006 ja luovutettiin laivastolle 31. tammikuuta 2007.
Palvelus

Alus oli Falklandeilla vartiolaivana, kunnes se poistettiin palveluksesta 20. joulukuuta 2019. Se myytiin 2020 Bahrainille, joka liitti sen merivoimiinsa nimellä Al-Zubara.
1723 Klemola

| 1723 Klemola> Löytäminen |
| --- | --- |
Löytäjä:  Yrjö Väisälä
Löytöpäivä:  18. maaliskuuta 1936
Muut nimet:  1929 WE1, 1931 FB, 1936 DJ, 1936 FX, 1941 BF, 1942 HK, 1947 GG, 1949 UZ, 1955 XT, 1957 DE, 1957 DF, 1958 LB, 1959 PC, 1964 PF, 1965 TC, 1968 KV, A913 UF, A915 CD ja A916 KB
Fyysiset ominaisuudet
Halkaisija:  33,449  km
Pyörähdysaika:  6,2545 h
Albedo:  0,156
Absoluuttinen magnitudi:  10,06  ja 10,12
Asteroidiluokka:  S-tyypin asteroidi
Kiertorata
Kiertokohde:  Aurinko
Eksentrisyys:  0,04 , 0,0417806  tai 0,03744431472588527
Inklinaatio:  10,93421 astetta tai 10,9056496596027 astetta
Keskianomalia:  323,97773 astetta tai 261,185309758696 astetta
Kiertoaika:  5,23 vuotta ja 1 915,34877393203 vuorokautta
Periapsis:  2,8876735 au ja 2,905307850285103 au
Apoapsis:  3,139 au ja 3,131346224638424 au
Radan isoakselin puolikas:  3,0135827 au ja 3,018327037835463 au
Aiheesta muualla
Minor Planet Center
JPL Small-Body Database
1723 Klemola on tähtitieteilijä Yrjö Väisälän vuonna 1936 löytämä asteroidi eli pikkuplaneetta. Se on nimetty Turun Ursan perustajajäsenen Irja Klemolan mukaan.
Klemolan likimääräinen läpimitta on 39 kilometriä. Kohde sijaitsee Auringosta suunnilleen 3,01 kertaa niin kaukana kuin Maa, ja sen kierros Auringon ympäri kestää noin 5 vuotta ja 3 kuukautta.
Cy Coleman

Cy Coleman vuonna 1960.
Cy Coleman, oik. Seymour Kaufman (14. kesäkuuta 1929 New York – 18. marraskuuta 2004 New York) oli yhdysvaltalainen säveltäjä ja pianisti. Hän opiskeli New York School of Musicissa ja perusti vuonna 1948 jazztrion ollessaan vielä opiskelemassa. Frank Sinatra nauhoitti 1950-luvulla Colemanin sävellykset ”Try to Change Me Now” ja ”Witchcraft”, mikä toi nuorelle säveltäjälle julkisuutta. Vuonna 1953 Coleman ja sanoittaja Carolyn Leigh tekivät kappaleita revyyhyn John Murray Anderson’s Almanac. Tony Bennett nauhoitti hänen laulunsa ”Firefly” vuonna 1958.
Colemanin ensimmäinen huomattava menestys oli vuoden 1960 Broadway-musikaali Wildcat, jossa Lucille Ball esiintyi ensimmäisessä pääroolissaan. Vuonna 1962 Sid Caesar esiintyi hänen musikaalissaan Little Me. Vuoden 1966 näytelmän Sweet Charity hän kirjoitti yhdessä Dorothy Fieldsin kanssa. 1970-luvulla Coleman kirjoitti musiikkia muun muassa musikaaleihin Seesaw (1973), I Love My Wife (1977) ja On the Twentieth Century (1978). Vuoden 1980 näytelmässä Barnum säveltäjä toimi ensimmäistä kertaa myös tuottajana.
Vuonna 1974 Coleman voitti kaksi Emmy-palkintoa Robert Wellsin kanssa tehdyllä Shirley MacLainesta kertovalla tv-ohjelmalla If My Friends Could See Me Now. Kaksi vuotta myöhemmin sekä Coleman että MacLaine palkittiin Emmyillä tv-musikaalista Gypsy in My Soul. Coleman voitti kaksi Tony-palkintoa musikaaleista City of Angels (1990) ja The Will Rogers Follies (1991). Jälkimmäisen näytelmän musiikista tehty albumi toi Colemanille lisäksi Grammy-palkinnot sekä säveltäjänä että albumin tuottajana.
Cy Coleman kuoli New Yorkissa vuonna 2004.
LÉ Colleen II

| LÉ Colleen II |
| --- | --- |

Aluksen vaiheet
Rakentaja:  Arklow
Laskettu vesille:  1972
Palveluskäyttöön:  1974
Poistui palveluskäytöstä:  palveluksessa
LÉ Colleen II on Irlannin laivaston satamavene. Alus on lunastettu laivastolle 1974 ja se on 1989 varustettu Perkins-moottorilla, joka siirrettiin käytöstä poistettavasta ML Ravenista. Alus on laivaston apualus, jonka miehistönä on ainoastaan laivaston vakinaista väkeä.
1740 Paavo Nurmi

| 1740 Paavo Nurmi |
| --- | --- |
 1740 Paavo Nurmi -löytölevy. Levyllä kohde näkyy kohdissa P1 ja P2 (kaksi valotusta).
Löytäminen
Löytäjä:  Yrjö Väisälä
Löytöpäivä:  18. lokakuuta 1939
Muut nimet:  1933 DD, 1939 UA, 1951 YO2, 1954 NC ja 1966 TA
Fyysiset ominaisuudet
Halkaisija:  12,762  km
Albedo:  0,046
Absoluuttinen magnitudi:  13,24  ja 13,32
Asteroidiluokka:  F-tyypin asteroidi
Kiertorata
Kiertokohde:  Aurinko
Eksentrisyys:  0,19 , 0,1910571  tai 0,1898587504640679
Inklinaatio:  2,001 astetta, 1,99968 astetta tai 1,999508244454405 astetta
Keskianomalia:  196,46405 astetta tai 243,1414706069428 astetta
Kiertoaika:  3,87 vuotta ja 1 415,763375247675 vuorokautta
Periapsis:  1,9951582 au ja 1,999043492756323 au
Apoapsis:  2,938 au ja 2,936005781432399 au
Radan isoakselin puolikas:  2,4663771 au ja 2,467524637094361 au
Aiheesta muualla
Minor Planet Center
JPL Small-Body Database
1740 Paavo Nurmi on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty juoksija Paavo Nurmen mukaan.
Paavo Nurmen likimääräinen läpimitta on 10 kilometriä. Kohde sijaitsee Auringosta suunnilleen 2,47 kertaa niin kaukana kuin Maa, ja sen kierros Auringon ympäri kestää noin 3 vuotta ja 11 kuukautta.